વાવાઝોડાને કારણે ઊછળનારાં ઊંચાં દરિયાઈ મોજાં કિનારાવિસ્તારનું મોટાપાયે ધોવાણ કરે તેવી શક્યતા છે અને ભારે વરસાદ થતાં ભીષણ પૂરની શકયતા છે, તેવામાં હજારો મકાનોનું ધોવાણ થવાની શક્યતા જોવાઈ રહી છે. વાવાઝોડું લાંબો સમય ટકી જશે તો ઇમારતોની સાથે પાવરલાઇન અને વૃક્ષો પણ તારાજ થશે. ૮૦૦ જેટલી ફ્લાઇટ્સ રદ થઈ ચૂકી છે. ભીષણ વાવાઝોડાનો સામનો કરવા કેરોલિનાના નાગરિકો જાણે કે સજ્જ થઈ રહ્યાં હતાં અને બીજી તરફ હોનારત ટાળવા માટે ઈશ્વરને પ્રાર્થના પણ કરી રહ્યાં હતાં.